Werkwoord : Softie en het -ware meer
« Rekenblok | Homepage | Rekenrek tot 10 »
17:35 Gepost door Lieven Coppens | Permalink | Tags: internet, spelling, taal, werkwoordspelling | | 4 oorval slapende gesin; man ernstig gewond | Netwerk24
4 oorval slapende gesin; man ernstig gewond
Deur Andrea Küsel 11 Oktober 2018 13:14
’n Man is ernstig gewond toe ’n groep gewapende rowers Donderdagoggend op ’n slapende gesin in hul huis in De Wildt, op die grens tussen Noordwes en Gauteng, toegeslaan het.
Vier aanvallers het omstreeks 02:00 toegang gekry tot Robert Feldman (54) en sy gesin se huis.
Juna Niemann, woordvoerder van die gemeenskapsorganisasie De Wildt Helpmekaar (DWHM), sê die aanvallers was gewapen met onder meer ’n panga en ’n vuurwapen.
Robert Feldman (54) is in ’n kritieke, maar stabiele toestand in die hospitaal. Foto: Verskaf
“Toegang tot die woning is verkry deur ’n skuifdeur oop te breek,” sê Niemann.
’n Stoeiery het ontstaan tussen Feldman en die vermeende rowers. Een van die aanvallers het glo ’n skoot afgevuur.
“Robert is aangerand en met ’n panga oor die kop geslaan,” sê Niemann.
Sy vrou, Hester, en hul seun, Frikkie (16), is glo herhaaldelik geskop en geslaan. Daarna is hulle met skoenveters vasgebind.
Die direkteur van DWHM, Johan Boullion, is na die toneel ontbied waar hy een van die vermeende rowers in die hoofslaapkamer aangetref het. Die aanvaller het langs Feldman gelê.
“Die aanvaller is in die bors gewond en is dood aan sy beserings. Dit is tans onduidelik wie die noodlottige skoot afgevuur het,” sê Niemann.
Niemann sê volgens René Kriel, Feldman se dogter, is sy nie bewus daarvan dat haar pa ’n vuurwapen besit nie.
Die rowers het te voet gevlug met onder meer skootrekenaars en selfone.
Feldman is per ambulans na die George Mukhari-hospitaal geneem. Hy is in ’n ernstige maar stabiele toestand.
Kapt. Riana van Aarde, polisiewoordvoerder, het die voorval bevestig.
“Aanklagte van huisroof en moord word ondersoek.”
Volgens Van Aarde stel die polisie nog vas hoe en deur wie die vermeende rower doodgeskiet is.
“Niemand is tot dusver in hegtenis geneem in verband met die voorval nie.”
Meer oor: Noordwes | Gauteng | Aanval
Plaasaanval: 5 verniel egpaar in Boland